CELEX: 62013CN0513
Language: sk
Date: 2013-09-25 00:00:00
Title: Vec C-513/13 P: Odvolanie podané 25. septembra 2013 : Španielske kráľovstvo proti rozsudku Všeobecného súdu (ôsma komora) z  11. júla 2013 vo veci T-358/08, Španielsko/Komisia

16.11.2013   
            
            
               SK
            
            
               Úradný vestník Európskej únie
            
            
               C 336/11
            
         Odvolanie podané 25. septembra 2013: Španielske kráľovstvo proti rozsudku Všeobecného súdu (ôsma komora) z 11. júla 2013 vo veci T-358/08, Španielsko/Komisia
   (Vec C-513/13 P)
   2013/C 336/24
   Jazyk konania: španielčina
   
      Účastníci konania
   
   
      Odvolateľ: Španielske kráľovstvo (v zastúpení: A. Rubio González, splnomocnený zástupca)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               určiť, že toto odvolanie je dôvodné, a zrušiť rozsudok Všeobecného súdu z 11. júla 2013 vo veci T-358/08, Španielske kráľovstvo/Komisia,
            
         
               —
            
            
               zrušiť rozhodnutie Komisie K(2008) 3249 z 25. júna 2008 o znížení podpory poskytnutej z Kohézneho fondu na projekt č. 96/11/61/018 „Saneamiento de Zaragoza“, ktorá bola pôvodne poskytnutá rozhodnutím Komisie K(96) 2095 z 26. júla 1996,
            
         
               —
            
            
               uložiť ďalšiemu účastníkovi konania povinnosť nahradiť trovy konania.
            
         
      Odvolacie dôvody a hlavné tvrdenia
   
   
               1.
            
            
               
                  
                     Nesprávne právne posúdenie v súvislosti s účinkami lehoty uvedenej v článku H ods. 2 prílohy II nariadenia Rady (ES) č. 1164/94
                  
                   (1)
                  
                     zo 16. mája 1994, ktorým sa zriaďuje kohézny fond
                  . Komisia po uplynutí uvedenej lehoty už nemôže prijať nijaké finančné úpravy, a preto má povinnosť vykonať platbu, pričom vykonaná úprava je protiprávna.
            
         
               2.
            
            
               
                  
                     Nesprávne právne posúdenie v súvislosti s pojmom „práca“ z dôvodu rozhodnutia, že celá sieť predstavuje jedinú prácu v zmysle článku 1 písm. c) smernice Rady 93/37/EHS zo 14. júna 1993 o koordinácii postupov verejného obstarávania prác
                  
                   (2). Napadnutý rozsudok vychádza z rozsudku z 5. októbra 2000, Komisia/Francúzsko (C-16/98, Zb. s. I-8315), pričom nezohľadnil potrebu geografickej kontinuity prác ako celku a ich vzájomnú previazanosť, a to najmä previazanosť na účely poskytovania služieb.
            
         
      (1)  Ú. v. ES L 130, s. 1; Mim. vyd. 14/001, s. 9.
   
      (2)  Ú. v. ES L 199, s. 54; Mim. vyd. 06/002, s. 163.